**Hromadná pripomienka**

**k  „Regionálnemu územnému systému ekologickej stability okresu Rimavská Sobota“**

**Zdôvodnenie podania:**

Okresný úrad Rimavská Sobota, odbor starostlivosti o životné prostredie, ako príslušný orgán štátnej správy podľa § 3 ods. 1 písm. e) a § 4 ods. 1 zákona č. 180/2013 Z.z. o organizácii miestnej štátnej správy a o zmene a doplnení niektorých zákonov v súlade s § 1 ods.1 písm. c) a § 5 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a ako príslušný orgán štátnej správy ochrany prírody a krajiny podľa § 68 písm. a) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“),

oznámil verejnou vyhláškou začatie schvaľovacieho procesu dokumentácie ochrany prírody a krajiny „Regionálneho územného systému ekologickej stability okresu Rimavská Sobota“ (ďalej len ,,dokumentácia“) na základe žiadosti Slovenskej agentúry životného prostredia, Tajovského 28, 975 90 Banská Bystrica, ktorá bola doručená Okresnému úradu Rimavská Sobota dňa 18. 05. 2020.

Z oznámenia Okresného úradu Rimavská Sobota nevyplýva, že uvedená dokumentácia ochrany prírody a krajiny je vo verejnom záujme. Taktiež lehota na vyjadrenie dotknutých osôb je právne neurčitá, čím vzniká pochybnosť, či právo na dobrú správu vecí verejných bude zachované. Za účelové je možné považovať aj spojenie 107 obcí do jedného konania (účelové navýšenie počtu dotknutých účastníkov - vlastníkov).

Uvedená dokumentácia neobsahuje kalkuláciu finančných dopadov za obmedzenie vlastníckych práv vlastníkov pozemkov a dotknutých osôb ak dôjde k obmedzeniu hospodárenia na ich pozemkoch a ani spôsob vysporiadania prípadnej majetkovej ujmy. Máme zato, že uvedená dokumentácia je v rozpore s čl. 20 Ústavy Slovenskej republiky, pretože zasahuje do vlastníckych práv nad rámec predpokladaný ústavou, nakoľko vyvlastnenie alebo nútené obmedzenie vlastníckeho práva možné iba v nevyhnutnej miere a vo verejnom záujme, a to na **základe zákona a za primeranú náhradu.**

 **V hromadnej pripomienke preto navrhujeme, aby:**

1. **bol uvedený dokument prerokovaný v každej obci osobitne so všetkými dotknutými vlastníkmi,**
2. **boli vyčíslené dopady a kompenzácia za obmedzenie vlastníckeho práva v zmysle Ústavy Slovenskej republiky tak, ako ani spôsob jeho vysporiadania,**
3. **boli do projektu začlenené len pozemky s písomným súhlasom vlastníkov,**
4. **sa pre každú obec (katastrálne územie) konalo v samostatnom konaní.**

 **VŠETKY pripomienky ktoré týmto predkladáme, majú charakter zásadnej pripomienky**. V prípade, ak okresný úrad Rimavská Sobota hromadnej pripomienke nevyhovie, žiadame uskutočnenie rozporového konania, na ktoré budú písomne pozvaní nižšie uvedení zástupcovia vlastníkov, ktorí sú na zastupovanie na rozporovom konaní splnomocnení fyzickými a právnickými osobami, na základe tejto hromadnej pripomienky.

**Za splnomocnenca pre zastupovanie pri rokovaniach o hromadnej pripomienke určujeme:**

1. ***Zsolt Simon , Padarovce č.d.81, 98023 pošta Teplý Vrch, email: zsolt.simi@gmail.com***
2. ***Janka Janšová, Mikroregión Teplý Vrch 80, 980 23 Teplý Vrch, predseda@mrteplyvrch.sk***

**Ja, dolu podpísaný vyjadrujem súhlasím s hromadnou pripomienkou k ,,Regionálnemu územnému systému ekologickej stability okresu Rimavská Sobota“**

|  |  |  |  |  |
| --- | --- | --- | --- | --- |
| P.č | Meno a priezvisko /Názov právnickej osoby, IČO | Adresa trvalého pobytu (ul., č. obec, PSČ) | Katastrálne územie | podpis |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |